Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 2 Pv 469/14/5505	Liptovský Mikuláš, 30.9.2014
EEČ : 2-39-384-2014

U Z N E S E N I E

Trestná vec:	obvinený XXXXX 
Zločin:	Vydieranie podľa § 189 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Liptovský Mikuláš
Podľa § 215 odsek 1 písmeno a Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: nevyučený
	Dňa 12. 09. 2014 okolo 18.00 hod. pod vplyvom alkoholu pri odchode z bytu na ulici KXXXXXi povedal svojej družke XXXXX, že ak zamkne v nočných hodinách byt a on sa nebude môcť dostať dovnútra, tak vykopne dvere a poškodenej XXXXX a jej dcére XXXXX dá päsťou do spánku, a preto XXXXX keďže mala strach, že svoju vyhrážku uskutoční, nechala byť otvorený do 22.30 hod., kde ho následne uzamkla a ráno ho opäť odomkla, kedy dňa 13. 09. 2014 okolo 08.00 hod. sa XXXXX vrátil domov a zaspal a keď sa o 12.30 hod. zobudil, pristúpil k XXXXX a žiadal od nej 3,- €, o ktorých tvrdil, že mu ich mala ukradnúť a povedal jej, že ak mu ich do 5 minút nevráti, tak ju zabije a aj jej dcéru, že nevídu z bytu živé, následne na čo XXXXX zo strachu privolala hliadku polície,

lebo je nepochybné, že sa nestal skutok, pre ktorý sa vedie trestné stíhanie.

Odôvodnenie:
	Vyšetrovateľ Odboru kriminálnej polície PZ XXXXX uznesením OXXXXX zo dňa  13. 09. 2014 vzniesol XXXXX obvinenie za zločin vydierania podľa § 189 ods. 1, ods. 2 písm. b/ Trestného zákona, ktorého sa mal dopustiť spôsobom popísaným vo výrokovej časti tohto rozhodnutia. 
	Obvinený XXXXX využil svoje zákonné právo a vo veci odoprel vypovedať.
	Poškodená XXXXX vo svojej výpovedi uviedla, že na svojho druha XXXXX podala trestné oznámenie, pričom skutočnosti, ktoré uviedla v trestnom oznámení sa nezakladajú na pravde. Obvinený sa jej nijako nevyhrážal, ona ho chcela len vystrašiť, aby sa polepšil. 
	Podľa § 215 ods. 1 písm. a/ Trestného poriadku prokurátor zastaví trestné stíhanie, ak je nepochybné, že sa nestal skutok pre ktorý sa vedie trestné stíhanie.
	V priebehu prípravného konania boli vypočutí obvinený XXXXX a poškodená XXXXX. Nakoľko obvinený využil svoje zákonné právo a vo veci odoprel vypovedať, tak jedinou osobou, ktorá by ho mohla usvedčiť zo spáchania trestného činu bola poškodená. Nakoľko poškodená vo svojej výpovedi úplne poprela spáchanie skutku a dokonca konštatovala, že si údaje uvedené v trestnom oznámení vymyslela, nebol orgánmi činnými v  trestnom konaní vyprodukovaný v štádiu trestného stíhania po vznesení obvinenia žiadny taký dôkaz, ktorý by obvineného usviedčal z trestnej činnosti. Reálne neboli zistené žiadne iné osoby, ktoré by boli prítomné v mieste, kde malo dôjsť k spáchaniu trestnej činnosti, a preto nemohli byť ani iné osoby vypočuté ako svedkovia. V zásade tvrdenie poškodenej bolo jediné konštatovanie, ktoré bolo učinené. Za takejto dôkaznej situácie je potom nutné konštatovať, že je nepochybné, že sa nestal skutok pre ktorý sa vedie trestné stíhanie. 
	Vzhľadom na vyššie uvedené som preto rozhodol tak, ako je to uvedené vo výrokovej časti tohto rozhodnutia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marian Vagač
prokurátor